Актуалізуецца праблема пераемнасці паміж усімі ступенямі адукацыі. “Практыка паказвае, што ў камандзе настаўнікаў-прадметнікаў, якія працуюць у адной паралелі ў адным класе, як правіла, адсутнічае ўзгодненасць у пытаннях фарміравання ў школьнікаў асноўных кампетэнцый. Часам вучань аказваецца ў разгубленасці: на адных уроках выкарыстоўваецца модульная тэхналогія, на другіх — французскія педмайстэрні і інш. Гаворка не ідзе аб пазбаўленні педагога права выбару методыкі, варта гаварыць аб магчымасці правядзення ўзгодненай мэтанакіраванай каманднай дзейнасці настаўнікаў па фарміраванні ў навучэнцаў ключавых кампетэнцый: па вертыкалі — ад дашкольнай установы да выпуску са школы і па гарызанталі — ва ўсіх класах і паралелях. Гэта сённяшняя задача”, — падкрэсліла старшыня камітэта па адукацыі.